**Letecká základňa Malacky** alebo **Malacky-Kuchyňa** (ICAO: **LZMC**) je letecká základňa, ktorá sa nachádza v blízkosti mesta Malacky a obce Kuchyňa. Ide o domovskú základňu Dopravného krídla generála Milana Rastislava Štefánika Vzdušných síl Ozbrojených síl Slovenskej republiky. Dopravná letka krídla je vyzbrojená lietadlami C-27J Spartan a L-410 Turbolet.

História
--------

Prvé dôkazy o posádke na území v obci Kuchyňa sú z roku 1918 a o existencii letiska a strelnice hovoria správy z roku 1922. Tieto informácií hovoria o rozsiahlej vojenskej strelnici, ktorá slúžila na cvičné bombardovanie a ostrú streľbu z lietadiel. Bol to priestor asi 12km dlhý a 7km široký, ktorý sa rozprestieral východne od obce Malacky, severne smerom na Rárboch (Rohožník) a južnou časťou smerom na Kuchyňu. So strelnicou susedilo letisko, v tomto období nazývané Nový Dvor, podľa bývalého veľkostatku ktorý sa nachádzal na tomto území. V tomto období bola strelnica v prevádzke mimo zimného obdobia a v priebehu roku sa na ňom vystriedali 1x až 2x do roka, všetky letky leteckých plukoch Česko-slovenskej armády. Okrem letectva strelnicu využívala aj zbrojovka Plzeň, na skúšky zbraní a munície. 
Od tohto obdobia zabezpečovalo letisko a priľahlá strelnica zabezpečovala strelecký výcvik československých vzdušných síl a k tomu bola prispôsobená aj infraštruktúra a technické vybavenie letiska.

V období II. svetovej vojny, letisko využívalo Luftwaffe a to už od marca 1939. Napriek tomu, že zmluva medzi Slovenskou republikou a Nemeckom bola podpísaná 21.1.1941 so spätnou platnosťou od 21.4.1939. Nemci v marci 1939 prevzali objekty, stráž, zabavili 79 797 litrov leteckých pohonných hmôt a tiež 18 lietadiel dislokovaných na letisku Typy zabavených lietadiel boli Š-328, Š-616, Š-16, A-230 a A-330.

*Bližšie informácie v hlavnom článku: Bombardovanie letiska Nový Dvor 20. septembra 1944*
Dňa 20. septembra 1944 podnikla na letisko nálet 15. americká letecká armáda, ktorým bola táto letecká základňa vyradená z prevádzky a 41 zo 46 nemeckých lietadel zničených alebo poškodených. Nakoľko Nemci z tejto základne podnikali nálety na povstalecké územie, vyradenie základne spolu s povstaleckým náletom na letisko v Piešťanoch spôsobilo, že prevaha v stíhacom letectve (nie v bombardovacom) nad Slovenskom prešla na stranu povstalcov.

V roku 1947 bol založený útvar 4562 Kuchyňa a toto číslo si tento útvar zachoval až do 31.10.1992. Útvar sa vyvíjal atypicky a vo vzdušných silách ČSĽA nemala jeho organizácia obdobu. Na útvare nikdy nebol dislokovaný bojový útvar, vzhľadom na blízkosť hraníc Rakúska, a celý jeho vývoj bol prispôsobený pre letecký výcvik a využívanie blízkej strelnice.

Súčasnosť
---------

Na základni bolo v rokoch 2009 až 2010 dočasne dislokované aj vtedajšie Zmiešané krídlo generálmajora Otta Smika zo základne Sliač, ktoré bolo vyzbrojené stíhacími lietadlami MiG-29 a cvičnými prúdovými lietadlami L-39 Albatros. Presunutie krídla naspäť na Sliač sa zavŕšilo 30. septembra 2010. Na prelome novembra a decembra 2016 sa v Kuchyni uskutočnil tréning 7. letky špeciálnych operácií amerického letectva v Európe. Na základni cvičia streľbu s cvičnou muníciou. V septembri 2021 sa kvôli rekonštrukcii Letiska Sliač v Kuchyni uskutočnili letecké dni SIAF.

Modernizácia
------------

Od roku 1985 do roku 2018 nebola na letisku Kuchyňa robená žiadna významná rekonštrukcia prevádzkových plôch.

V roku 2005 bol za 112 miliónov slovenských korún zrekonštruovaný a dostavaný hangár č.2 a boli doplnené prevádzky nevyhnutné na údržbu a servis na letisku vtedy prevádzkovaných lietadiel AN-24, AN-26 a L-410.

V marci 2017 bolo oznámené, že by letisko mohlo byť rekonštruované z peňazí americkej vlády, o postupe sa zatiaľ vedú neformálne rokovania, v ktorých sa však do konca roka 2019 nijako nepostúpilo.

V roku 2019 bola so spoločnosťou Doprastav podpísaná zmluva na vybudovanie spojovacej dráhy ECHO 1 - R (TWY G) a to do 12 mesiacov od podpísania zmluvy. Súčasťou zmluvy je aj rekonštrukcia plochy pred hangárom č.1. Tieto práce boli ukončené v roku 2020.

V marci 2020 začala príprava na rekonštrukciu plôch letiska. Modernizovať sa má odbavovacia plocha APN 4, ktorá bude slúžiť na odstavenie, naloženie, vyloženie, rozmrazovanie, prípravu a presun lietadiel. Na ploche bude vybudovaných 7 odstavných plôch aj s kotviacimi prvkami pre typy lietadiel C-27J Spartan a L-410 Turbolet. Existujúca plocha sa rozšíri o 20 m zo súčasného rozmeru 60m x 374m, smerom k rolovacej dráhe TWY A. Odbavovacia plocha bude plne nadväzovať na v súčasnosti, od roku 2019, rekonštruovanú rolovaciu dráhu TWY G - spojovacia dráha ECHO 1. Súčasťou modernizácie odbavovacej plochy APN-4 je aj vybudovanie dažďovej kanalizácie a moderného LED osvetlenia plochy.

V roku 2021 mala byť na letisku inštalovaná súprava letiskových prehľadových rádiolokátorov v zložení - letiskový prehľadový rádiolokátor SRE (Surveillance Radar Element), sekundárny prehľadový rádiolokátor SSR (Secondary Surveillince Radar) a presný pristávací rádiolokátor PAR (Precision Approach Radar), ktoré zabezpečujú správne a bezpečné riadenie letovej prevádzky a poskytovanie leteckých navigačných služieb.

Galéria
-------

* Lietadlá Mirage Francúzskych vzdušných síl na cvičení na základni Malacky Lietadlá Mirage Francúzskych vzdušných síl na cvičení na základni Malacky
* Dassault Mirage 2000D na základni Malacky Dassault Mirage 2000D na základni Malacky
* L-410UVP-E20 reg. čísla 2818 na základni Malacky L-410UVP-E20 reg. čísla 2818 na základni Malacky
* AN-26 Vzdušných síl Slovenskej republiky na základni Malacky AN-26 Vzdušných síl Slovenskej republiky na základni Malacky

Referencie
----------

1. ↑  LACKO, Martin. *Slovenské národné povstanie 1944*. Bratislava : Slovart, 2008. ISBN 978-80-8085-575-8.
2. ↑   vhu.sk, [cit. 2020-05-09]. Dostupné online.
3. ↑   *Konečne doma* [online]. Sliač: Zmiešané krídlo Sliač, 1.10.2011, [cit. 2011-04-22]. Dostupné online. Archivované 2012-01-11 z originálu.
4. ↑  [Katarína por.]. *Výcvik príslušníkov 7. letky špeciálnych operácií USAFE na území SR* [online]. N Press, 2017-03-09, [cit. 2016-12-01]. Dostupné online. Archivované 2019-01-07 z originálu.
5. ↑  [Vladimír]. *USA nám môžu dať peniaze na letisko a nie na tajnú základňu, ako zneli poplašné správy* [online]. N Press, 2017-03-09, [cit. 2017-03-19]. Dostupné online.
6. ↑   Foto: Letecké dni SIAF sa tento rok pre. *Denník N* (Bratislava: N Press), 2021-09-04. Dostupné online [cit. 2021-09-04]. ISSN 1339-844X.
7. ↑   Letisko v Kuchyni po 33 rokoch čiastočne rekonštruujú, letuschopné stroje premiestnili na Sliač. *WebNoviny.sk* (Bratislava: iSITA), 2018-07-27. Dostupné online [cit. 2020-05-09].
8. ↑   *LP/2020/129 Návrh na vydanie súhlasu vlády Slovenskej republiky so začatím obstarávania stavby Kuchyňa – rekonštrukcia prevádzkových plôch* [online]. Bratislava: Ministerstvo spravodlivosti SR, [cit. 2020-05-08]. Dostupné online.
9. ↑   *LP/2020/129 Návrh na vydanie súhlasu vlády Slovenskej republiky so začatím obstarávania stavby Kuchyňa – rekonštrukcia prevádzkových plôch* [online]. Bratislava: Ministerstvo obrany SR. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Letecká základňa Malacky**


|  |  |
| --- | --- |
| Portal | Letecký portálSlovenský portál |

| * z
* d
* u
Letiská na Slovensku |
| --- |
| Medzinárodné verejné(s pravidelnými linkami) | 
* Letisko M. R. Štefánika (Bratislava)
* Letisko Košice (Košice)
* Letisko Poprad-Tatry (Poprad)

 |
| Medzinárodné verejné(bez pravidelných liniek) | 
* Letisko Nitra (Nitra)
* Letisko Piešťany (Piešťany)
* Letisko Prievidza (Prievidza)
* Letisko Sliač (Sliač)
* Letisko Šamorín (Šamorín)
* Letisko Žilina (Žilina)

 |
| Vnútroštátne verejné | 
* Letisko Malé Bielice–Partizánske (Partizánske)
* Letisko Martin (Martin)
* Letisko Slavnica–Dubnica nad Váhom (Dubnica nad Váhom)
* Letisko Spišská Nová Ves (Spišská Nová Ves)
* Letisko Svidník (Svidník)

 |
| Vnútroštátne neverejné | 
* Letisko Boleráz (Trnava)
* Letisko Boľkovce (Lučenec)
* Letisko Dubová (Pezinok)
* Letisko Holíč (Holíč)
* Aerodrome Jasna (Liptovský Mikuláš)
* Letisko Kamenica nad Cirochou (Humenné)
* Letisko Kráľová (Senec)
* Letisko Nové Zámky (Nové Zámky)
* Letisko Očová (Zvolen)
* Letisko Ražňany (Sabinov)
* Letisko Ružomberok (Ružomberok)
* Letisko Senica (Senica)
* Letisko Šurany (Šurany)
* Letisko Trenčín (Trenčín)

 |
| Vojenské | 
* Letecká základňa Malacky (Malacky/Kuchyňa)
* Letecká základňa Prešov (Prešov)
* Letisko Sliač (Sliač)

 |
| Zrušené | 
* Letisko Vajnory (Bratislava)

 |